CELEX: C2004/228/64
Language: lv
Date: 2004-09-11 00:00:00
Title: Lieta C-312/04: Prasība pret Nīderlandes Karalisti, ko Eiropas Kopienu Komisija iesniedza 2004. gada 23. jūlijā

11.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 228/31
            
         Prasība pret Nīderlandes Karalisti, ko Eiropas Kopienu Komisija iesniedza 2004. gada 23. jūlijā
   (Lieta C-312/04)
   (2004/C 228/64)
   Eiropas Kopienu Tiesā 2004. gada 23. jūlijā izskatīšanai ir iesniegta prasība pret Nīderlandes Karalisti, ko cēla Eiropas Kopienu Komisija, kuru pārstāv Günter Wilms un Alexander Weimar, pārstāvji.
   Prasītājas prasījumi Tiesai ir šādi:
   
               1.
            
            
               Atzīt, ka:
               
                           a)
                        
                        
                           laika periodā līdz un ieskaitot 1992. gada 1. janvāri vairākos gadījumos par apšaubām neprecizitātēm saistībā ar pārvadājumiem, uz ko attiecas TIR karnetes, konsekventi neizvēršot nepieciešamās darbības, lai veiktu savlaicīgu Kopienu tiesību uz pašas resursiem īstenošanu;
                        
                     
                           b)
                        
                        
                           periodā no 1992. gada 1. janvāra līdz 1994. gada beigām vairākos gadījumos par apšaubām neprecizitātēm saistībā ar pārvadājumiem, uz ko attiecas TIR karnetes, novēloti nosakot Kopienu tiesības uz pašas resursiem un tādējādi padarot šos resursus pieejamus Kopienai pārāk vēlu, un
                        
                     
                           c)
                        
                        
                           atsakoties maksāt šajā sakarā uzkrājušos kavējuma procentus,
                        
                     Nīderlandes Karaliste nav izpildījusi pienākumus, ko tai uzliek Padomes 1989. gada 29. maija Regulas (EEK, Euratom) Nr. 1552/89 (1), ar kuru ievieš Lēmumu 88/376/EEK Euratom par Kopienas pašas resursu sistēmu, 2. panta 1. punkts, 6. panta 2. punkts, 10. panta 1. punkts un 11. pants.
            
         
               2.
            
            
               Piespriest Nīderlandes Karalistei atlīdzināt izdevumus.
            
         Pamati un galvenie argumenti
   1997. gadā Nīderlandē veiktās pārbaudes rezultātā Komisija atklāja, ka, veidojot pašu resursus no muitas nodevām, ir notikusi novēlēšanās. Šī kavēšanās bija saistīta ar nenomaksātām, laikā no 1991. līdz 1993. gadam reģistrētām TIR karnetēm, attiecībā uz kurām Nīderlandes iestādes pārāk vēlu izsūtīja pieprasījumus samaksāt.
   Neskatoties uz to, ka pirms 1992. gada nepastāvēja īpašs noteikums, kurš noteiktu laika periodu pēc parastās darījuma pabeigšanas, kurā nosūtītājmuitas iestādei būtu jārīkojas, nevar secināt, ka dalībvalstīm nav pienākums rīkoties pirms pārkāpuma konstatēšanas un – izskatāmajā gadījumā – pirms pārkāpuma izdarīšanas vietas noteikšanas. Nodrošinot Kopienas finanšu intereses, Nīderlandes iestādes nerīkojās ar prasīto rūpību. Šeit norādītajos gadījumos maksājumu pieprasījumu izsūtīšanas periods variēja starp 2 gadiem un 4,5 mēnešiem un 2 gadiem un 10 mēnešiem pēc karnešu reģistrācijas. Komisija uzskata, ka šāds ieildzis laika periods nevar tikt uzskatīts par atbilstīgu mērķim.
   No 1992. gada 1. janvāra šajā jautājumā piemērojamie Kopienas noteikumi kopā ar TIR līguma 11. pantu noteica īpašus termiņus, kuros dalībvalstīm bija jāpieņem nepieciešamie līdzekļi. Komisija nepiekrīt Nīderlandes apsvērumiem, ka šie termiņi ir noteikti tikai administratīvajos noteikumos, un nevis tiesību aktos, un ka tiesībās nav pareizi uzsākt iekasēšanu pirms ir pabeigta papildus prasību procedūra.
   Kā liecina Komisijas veiktā pārbaude, Nīderlande uzsāka iekasēšanu vidēji vienu gadu pēc 15 mēnešu (beigu) termiņa iztecējuma un tādējādi kavēja pašas resursu pieejamību Komisijai. Saskaņā ar šo Nīderlande ir atbildīga par kavējuma procentiem.
   
      (1)  OV L 155, 07.06.1989., 1. lpp.